	DOKUMENT ZA INTERNETSKO SAVJETOVANJE O NACRTU OPĆEG AKTA

	Nacrt Programa javnih potreba u sportu na području Općine Drnje u 2027. godini

	
OPĆINA DRNJE

	Početak savjetovanja
2. studenog 2026.
	Završetak savjetovanja
2. prosinca 2026.



RAZLOG DONOŠENJA 
	Na temelju članka 75. Zakona o sportu („Narodne novine" broj 141/22) i članka 30. Statuta Općine Drnje ("Službeni glasnik Koprivničko-križevačke županije" broj 5/14, 3/18, 5/20, 4/21. i 9/21. – pročišćeni tekst), propisano je da Program javnih potreba u sportu Općine Drnje donosi predstavničko tijelo za kalendarsku godinu, te da se program donosi istodobno s donošenjem proračuna jedinice lokalne samouprave. Program javnih potreba u sportu omogućava bavljenje tjelesnom aktivnošću što većeg broja djece, mladeži i građanstva, koja se organizirano izvodi radi postizanja sportskih postignuća te radi unapređenja zdravlja ili rekreacije. Program javnih potreba u sportu ostvarivat će se poticanjem i promoviranje sporta, djelovanjem sportskih udruga s područja Općine Drnje, treningom, organiziranjem i provođenjem domaćih i međunarodnih natjecanja te održavanjem sportskih objekata.
Cilj provođenja savjetovanja sa javnošću je upoznavanje javnosti s nacrtom Programa javnih potreba u sportu na području Općine Drnje u 2027. godini, dobivanje prijedloga i mišljenja te prihvaćanje zakonitih i stručno utemeljenih prijedloga i mišljenja s obzirom da je nacrt Programa javnih potreba u sportu na području Općine Drnje u 2027. godini od interesa za građane.





Pozivamo predstavnike zainteresirane javnosti da najkasnije do 2. prosinca 2026. godine dostave svoje komentare na nacrt Programa javnih potreba u sportu na području Općine Drnje u 2027. godini putem OBRASCA za savjetovanja na e-mail: opcina@drnje.hr .
Po završetku savjetovanja, svi pristigli doprinosi bit će javno dostupni na internetskoj stranici Općine Drnje te priloženi uz prijedlog akta o kojem će raspravljati Općinsko vijeće Općine Drnje.
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.
Zahvaljujemo na doprinosu u izradi što kvalitetnijeg nacrt Programa javnih potreba u sportu na području Općine Drnje u 2027. godini

KLASA: 013-02/26-01/18
URBROJ: 2137-4-26-1
Drnje, 2. studenog 2026.

